স্ট্রেঞ্জ টেলস্‌ (পাল্প ম্যাগাজিন)
বিংশ শতকের অনেক ম্যাগাজিনেই কল্পনা এবং অদ্ভুত বিষয়ভিত্তিক লেখনীগুলো স্থান পায়। এদের মধ্যে "ওয়্যার্ড টেলস্‌" সর্বপ্রথম এই ধরণের ম্যাগাজিন প্রকাশ করে, ১৯২৩ সালে। ১৯৩০’র মধ্যে এটি এই বিষয়ভিত্তিক ম্যাগাজিনসমূহের মধ্যে শীর্ষস্থান দখল করে নেয়। ১৯৩১ সালে ক্লেটন পাবলিকেশন্স থেকে প্রকাশিত "স্ট্রেঞ্জ টেলস্‌" সরাসরিভাবে "ওয়্যার্ড টেলস্‌"-এর সাথে প্রতিদ্বন্দ্বিতায় লিপ্ত হয়। "স্ট্রেঞ্জ টেলস্‌" প্রকাশিত হত হ্যারি বেটসের সম্পাদনায়, যিনি ক্লেটনের "অ্যাসটাউন্ডিং স্টোরিজ অব সুপার সায়েন্স" ম্যাগাজিনটিরও সম্পাদক ছিলেন। "অ্যাসটাউন্ডিং স্টোরিজ অব সুপার সায়েন্স" এর আগের বছর থেকে তার প্রকাশনা শুরু করে। "স্ট্রেঞ্জ টেলস্" প্রথমে একটি ফ্যান্টাসি ম্যাগাজিন হিসেবে চালু হয়েছিল, কিন্তু "ওয়্যার্ড টেলস্"-এর মত প্রায়শই এটি বৈজ্ঞানিক কল্পকাহিনিমূলক লেখা প্রকাশ করতে থাকে। এর মূল দৃষ্টি ছিল রোমাঞ্চকর গল্পগুলোর প্রতি, এর প্রতিদ্বন্দ্বির মত বিচিত্র ঘরানার গল্পের প্রতি নয়। এ ম্যাগাজিনটির নাম হবার কথা ছিল "স্ট্রেঞ্জ স্টোরিজ", তবে ম্যাকফাডেন পাবলিকেশন্স এই শিরোনামের বিরুদ্ধে চ্যালেঞ্জ করে এবং ক্লেটনকে বাধ্য করে নাম পরিবর্তন করতে/ম্যাকফাডেন পাবলিকেশন্স থেকেই ১৯২৯ সালে "ট্রু স্ট্রেঞ্জ স্টোরিজ" ম্যাগাজিনটি প্রকাশিত হত।
নীলস ভগট (সাংবাদিক)
নীলস ভগট (২৭ অক্টোবর ১৮৫৯ - ২৭ জুন ১৯২৭) ছিলেন নরওয়ের একজন সাংবাদিক ও সংবাদপত্র সম্পাদক। তিনি একটি রাজনৈতিক এবং সরকারী কর্মচারী পরিবারে জন্মগ্রহন করেন। নরওয়ের প্রেস এসোসিয়েশন ও রক্ষণশীল প্রেস এসোসিয়েশনের তিনিই প্রথম চেয়ারম্যান নির্বাচিত হন। রক্ষণশীল সংবাদপত্র মরগ্যানব্লাডেটে ভগট ১৮৯৪ থেকে ১৯১৩ সাল অবধি ৪৫ বছর ভারপ্রাপ্ত প্রধান সম্পাদক হিসেবে কাজ করেন। সুইডেনের স্বাধীনতার সমর্থনে এবং রিক্সমাল আদর্শে নরওয়ে ভাষা লিখনের উপর তিনি তাঁর জীবদ্দশায়ই অসংখ্য প্রবন্ধ লিখেছেন।